Samuel Láni

Samuel Láni (iné mená pozri nižšie; * 1791/15. apríl 1792, Spišská Nová Ves† po 1860/9. marec 1860, Modrý Kameň) bol kartograf, projektant, kresliar a maliar. Pôsobil pri mapovaní Dunaja od Devína po Nový Sad, a viedol vymeriavacie i mapovacie práce na Tise, kde vypracoval niekoľko hlásení a máp, ktoré sa zachovali v rukopisoch. Okrem kartografie sa venoval aj výtvarnému umeniu.

Mená 
 iný zápis: Samuel Lányi
 staršie: Sámuel Lányi

Životopis 
Narodil sa v Spišskej Novej Vsi pravdepodobne do zemianskej rodiny. Jeho otec bol remeselník Andrej Láni a matka Zuzana rod. Hartmannová.

Najprv študoval na gymnáziu v Kežmarku, neskôr v Košiciach. V roku 1823 ukončil inžinierske štúdium na Institutum geometricum v Pešti. Už od roku 1824 pracoval ako kartograf v Novohradskej stolici, kde sa zaoberal mapovaním Dunaja od Devína po Nový Sad. Krátky čas bol zástupcom Mateja Husára.

V rokoch 18341846 viedol vymeriavacie a mapovacie práce na Tise. Jedna z nich bola o vodnej situácii Tisy a jej povodia, ktorá poslúžila ako základ pre regulačné práce (mylne pripisovaná aj Pál Vásárhelyimu). Od roku 1849 pracoval na modro-kamenskom panstve rodu Balašovcov, kde aj zomrel v roku 1860 zomrel.

Dielo 
Samuel Láni vytvoril niekoľko hlásení a rukopisných máp obcí a území, ktoré sa zachovali v Séchényiho knižnici (Orságos Széchenyi Konyvtár). v Budapešti. Láni je autorom mnohých obrazov, kresieb a rytín hradov a zámokov v Novohrade. Jeho najznámejšie dielo, ktoré sa mu neskôr stalo svetoznámym, je jeho Autoportrét s jakobínskou čiapkou z roku 1840, ktorý je uložený v Maďarskej národnej galérii (Magyar Nemzeti Gáleria) v Budapešti.  Tento autoportrét bol neskôr prenesený na sériu poštových známok maďarských maliarov. Dnes sa jeho diela nachádzajú v Maďarskej národnej galérii v Budapešti alebo Slovenskej národnej galérii v Bratislave.

Referencie

Iné projekty

Externé odkazy 
 Záznam o narodení a krste v matrike záznam číslo 34evanjelická farnosť; pokrstený ako Samuel Lány
 Samuel Láni v katalógu Web umenia Slovenskej národnej galérie
 Samuel Láni  v katalógu Maďarskej národnej galérie
 Osobnosti a ocenenia mesta Spišská Nová Ves

Osobnosti zo Spišskej Novej Vsi
Slovenskí kartografi
Slovenskí maliari
Uhorskí kartografi
Uhorskí maliari
Príslušníci zemianskeho stavu
Slovenskí šľachtici
Uhorskí šľachtici